Leikong

Leikong er en bygd i Herøy kommune på Sunnmøre. Frem til 2022 var Leikong også et tettsted.

Bygden ligger på den østre delen av Gurskøy med Gursken i vest og Myrvåg i nord. Landskapet her skiller seg ut med mykere linjer og frodigere vekst enn den ytre delen av Herøy. Leikong var fra gammelt av regionssenter for mange omkringliggende bygder, fra den tiden båten var det viktigste fremkomstmiddelet. Bygden kan inndeles i 3 bygdelag – Jøsok, Kleppe og Leikong. Innbyggertallet i de to grunnkretsene Leikong og Jøsok er 612 (2017). Tettstedet Leikong har 352 innbyggere (2014).

Leikong er en del av Leikanger sokn. Kirken ligger sentralt plassert og ble oppsatt i 1872.

Leikanger skolekrins har barnehage og barneskole. 
Skolekorpset i bygden heter Jøleik skulekorps, og koret Leikong Blandakor.

Gurskøy idrettslag er en sentral aktør i aktivitetslivet i bygden. Istandsetting av den gamle lysløypen på Leikongeidet har vært et viktig prosjekt de siste årene, og den ble offisielt opnet i november 2009.

Løkemyra skytebane og gokartbanen på Leikongeidet er og viktige bidrag til aktivitetsnivået i bygdene.

Referanser

Eksterne lenker
 Nettavis for bygden

Kategori:Bosetninger i Herøy (Møre og Romsdal)
Kategori:Tidligere fergesteder i Møre og Romsdal
Kategori:Tidligere tettsteder i Møre og Romsdal